**NÁRODNÁ RADA SLOVENSKEJ REPUBLIKY**

 **VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-91/2022

**838a**

### S p r á v a

**Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 97/1963 Zb. o medzinárodnom práve súkromnom a procesnom v znení neskorších predpisov a ktorým sa menia a dopĺňajú niektoré zákony (tlač 838) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ústavnoprávny výbor Národnej rady podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu o výsledku prerokovania vládneho návrhu zákona, ktorým sa mení a dopĺňa **zákon č. 97/1963 Zb. o medzinárodnom práve súkromnom a procesnom** v znení neskorších predpisov a ktorým sa menia a dopĺňajú niektoré zákony (tlač 838).

I.

 Národná rada Slovenskej republiky uznesením č. 1260 z 15. februára 2022 pridelila vládny návrh zákona, ktorým sa mení a dopĺňa **zákon č. 97/1963 Zb. o medzinárodnom práve súkromnom a procesnom** v znení neskorších predpisov a ktorým sa menia a dopĺňajú niektoré zákony (tlač 838) na  prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní.

**II.**

 Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, neoznámili v určenej lehote výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona, ktorým sa mení a dopĺňa **zákon č. 97/1963 Zb. o medzinárodnom práve súkromnom a procesnom** v znení neskorších predpisov a ktorým sa menia a dopĺňajú niektoré zákony (tlač 838) Ústavnoprávny výbor Národnej rady Slovenskej republiky prerokoval a odporúčal ho Národnej rade Slovenskej republiky uznesením č. 465 z 10. marca 2022 **schváliť.**

IV.

 Z uznesenia Ústavnoprávneho výboru Národnej rady Slovenskej republiky pod bodom III tejto správy vyplývajú tieto pozmeňujúce a doplňujúce návrhy:

1. **K čl. I**

V čl. I bod 8 úvodná veta znie: „Nadpis nad § 55 sa presúva pod § 55 a § 55 znie:“. Zároveň sa pod § 55 vkladá nadpis „Právna pomoc v styku s cudzinou“.

Vzhľadom na rozčlenenie a doplnenie paragrafov, ktoré boli začlenené pod jeden nadpis nad § 55 (čl. I bod 9, 13), je potrebné pôvodný nadpis nad § 55 presunúť pod tento paragraf, nakoľko sa názov týka už len tohto jedného paragrafu.

**Ústavnoprávny výbor NR SR**

 **Gestorský výbor odporúča schváliť.**

1. **K čl. I**

 V čl. I bod 8 § 55 ods. 2 sa slová „sa rozumejú úkony“ nahrádzajú slovami „sa rozumejú procesné úkony“.

Legislatívno-technická úprava, ktorou sa zosúlaďuje terminológia s odsekom 1 toho istého paragrafu.

**Ústavnoprávny výbor NR SR**

 **Gestorský výbor odporúča schváliť.**

1. **K čl. I**

 V čl. I bod 9 § 56 ods. 1 sa slová „sa vzájomnosť nevyžaduje“ nahrádzajú slovami „sa podmienka vzájomnosti neuplatňuje“.

Legislatívno-technická úprava, ktorou sa spresňuje text nakoľko vzájomnosť sa nemôže vyžadovať, len uplatňovať.

**Ústavnoprávny výbor NR SR**

 **Gestorský výbor odporúča schváliť.**

Gestorský výbor **odporúča hlasovať** o všetkých uvedených pozmeňujúcich a doplňujúcich návrhoch **(body 1 až 3)** **spoločne,** s odporúčaním **schváliť.**

V.

Ústavnoprávny výbor Národnej rady Slovenskej republiky ako gestorský výbor **odporúča Národnej rade Slovenskej republiky** vládny návrh zákona, ktorým sa mení a dopĺňa zákon č. 97/1963 Zb. o medzinárodnom práve súkromnom a procesnom v znení neskorších predpisov a ktorým sa menia a dopĺňajú niektoré zákony (tlač 838) **schváliť** v znení pozmeňujúcich a doplňujúcich návrhov uvedených v tejto správe.

 **Správa Ústavnoprávneho výboru** Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 97/1963 Zb. o medzinárodnom práve súkromnom a procesnom** v znení neskorších predpisov a ktorým sa menia a dopĺňajú niektoré zákony [[v druhom čítaní (tlač 838a)](http://lrv.rokovania.sk/290282018-/)](http://lrv.rokovania.sk/290282018-/) **bola schválená** uznesením Ústavnoprávneho výboru Národnej rady Slovenskej republiky č. 478 z 15. marca 2022.

Týmto uznesením výbor zároveň poveril spravodajcu, poslanca **Alojza Baránika,** aby na schôdzi Národnej rady Slovenskej republiky informoval o výsledku rokovania výboru a pri rokovaní o vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Alojz Baránik v. r.

 podpredseda Ústavnoprávneho výboru

 Národnej rady Slovenskej republiky

Bratislava 15. marca 2022